Premierul Marcel Ciolacu a oferit un interviu la Antena 3 CNN, iar moderatorul Mihai Gâdea l-a provocat să caracterizeze diferite personaje politice. Când a fost întrebat despre Klaus Iohannis, Marcel Ciolacu a spus că "mi-aș fi dorit să fi trăit într-o Românie normală".
Iată caracterizările făcute de Marcel Ciolacu
România - Cel mai important stat european. Este centru Europei
Dumnezeu - Fără Dumnzeu nu există nimic
Țară - Orice om trebuie să-și iubească țara
UE - România este Uniunea Europeană
Nicolae Ciucă - Un partener corect și un om corect
Ambiții personale - Să duc acest mandat și să nu-mi fie niciodată rușine de români.
Klaus Iohannis - Mi-aș fi dorit să trăiesc într-o Românie normală
George Simion - Un aventurier grobian
Diana Șoșoacă - Este o doamnă și prefer să mă abțin
Cătălin Drulă - Mi-aș fi dorit să fie lider al opoziției, dar a rămas la rangă
Mircea Geoană - Un lider politic important, cu o funcție importantă, dar prea ancorat în trecut
Kelemen Hunor - Un om foarte abil politic, dar să știți că este un român, un român de etnie maghiară
Marcel Ciolacu - Sunt un bun român, sunt creștin și să știți că nu o să fac niciodată împotriva României. Înainte de a fi PSD-ist, sunt român. Când ajungi în asemenea funcții, deciziile trebuie să le iei pentru români.
Joe Biden - Să știți că este un politician foarte bun
Donald Trump - Cealaltă față a Americii
Vladimir Putin - Un dictator